1. maj 2020

2019-6001

|  |
| --- |
|  |
| Til høringsparterne |

**Høring vedrørende forslag til bekendtgørelse om ændring af bekendtgørelse om modtagepligt på stationer**

Hermed fremsendes forslag til bekendtgørelse om ændring af bekendtgørelse om modtagepligt på stationer, som omhandler adgang til servicefaciliteter på stationer.

Bekendtgørelsen er en del af implementeringen af EU-direktiv 2012/34/EU om oprettelse af et fælles europæisk jernbaneområde. Ændringerne er foretaget på baggrund af Europa-Kommissionens åbningsskrivelse 2019/2157 om gennemførelse i national ret af direktiv 2012/34/EU om oprettelse af et fælles europæisk jernbaneområde.

Med ændringsbekendtgørelsen søges følgende bestemmelser fra 2012/34/EU implementeret:

* Art. 3, nr. 10 og 17
* Art. 13, stk. 5
* Art. 31, stk. 7, 8 og 10

Art. 3, nr. 10, definerer begrebet »levedygtigt alternativ« som adgang til en anden servicefacilitet, der gør det muligt for jernbanevirksomheden at udføre den pågældende gods- eller passagertransport på økonomisk acceptable vilkår. Definitionen ”anvendelige alternativer”, som grundlæggende har samme betydning og som på nuværende tidspunkt anvendes i bekendtgørelse om modtagepligt på stationer. Art. 3, nr. 17 implementerer direktivets definition af ”rimelig fortjeneste”.

Art. 13, stk. 5, tildeler ansøger klageadgang i tilfælde, hvor en operatør af en servicefacilitet ikke kan imødekomme en ansøgning.

Art. 31, stk. 7, 8 og 10 regulerer rammerne for, hvordan afgifter for brug af servicefaciliteter og andre jernbanerelaterede aktiviteter fastlægges, og stiller krav om, at infrastrukturforvalteren skal forsynes med oplysninger til netredegørelsen.

Derudover bemærkes, at bekendtgørelsens § 6, stk. 1, ændres, da bestemmelsen i sin nuværende form blander to (punkt 2. og 3.) af de i alt fire kategorier af serviceydelser sammen, som oplistes i direktivets bilag II. Dette er uhensigtsmæssigt i relation til implementeringen af art. 31, stk. 7 og 8, hvorfor det er vurderingen, at en opdeling af § 6, stk. 1, og deraf følgende opdeling af de to kategorier af serviceydelser, vil medvirke til en mere korrekt implementering af art. 31, stk. 7 og 8. Såfremt § 6, stk. 1 ikke ændres, er der risiko for uklarhed ved afgiftsfastsættelse, og at afgifter for ydelser omfattet af bilagets punkt 3. (ekstra ydelser), reguleres på samme måde som de faciliteter og ydelser, der er omfattet af bilagets punkt 2. Dette kan udgøre en skærpelse i forhold til direktivets bestemmelser.

Høringsmaterialet vil blive gjort tilgængeligt på [www.høringsportalen.dk](http://www.høringsportalen.dk).

Transport- og Boligministeriet forudsætter, at høringsparterne selv i fornødent omfang inddrager egne underliggende enheder mv.

Transport-, Bygnings- og Boligministeriet skal venligst bede om eventuelle bemærkninger **senest den 20. maj 2020.**

Høringssvar bedes sendt til mcs@trm.dk, lgp@trm.dk og kjn@trm.dk med henvisning til sagsnummer 2019-6001.

Til orientering vedhæftes fortegnelse over de myndigheder, organisationer mv.,

der høres over udkastet.

Spørgsmål vedrørende denne høring kan rettes til Mette Stisen på mcs@trm.dk eller telefon 30636234.

Med venlig hilsen

Mette Stisen

Fuldmægtig